{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - NACRT ključnih elemenata Poziva na dostavu projektnih prijedloga za e-savjetovanje \"ITU - Uređenje društvene i javne infrastrukture UA Osijek\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KAROL JURIŠIĆ"," ","Predlažem da se u Poziv uključi Belišće, Donji Miholjac, Valpovo, Bizovac, Marijanci, Petrijevci i Koška pod \"ITU - Uređenje društvene i javne infrastrukture UA Osijek zbog financijske racionalizacije i realizacije projekata\n\nKarol Jurišić","Nije prihvaćen","Kako je navedeno u poglavlju \"Prihvatljivost prijavitelja\" Nacrta ključnih elemenata Poziva, u okviru predmetnog Poziva prihvatljivi prijavitelji su jedinice lokalne samouprave iz obuhvata Urbane aglomeracije Osijek, definirane Odlukom o Konačnom prijedlogu obuhvata Urbane aglomeracije Osijek od 11. listopada 2021. godine (KLASA: 900-03/21-01/1, URBROJ:2158/01-01-21-12) , prema kojoj u obuhvat ulazi 10 JLS-ova i to: Grad Osijek, Općina Antunovac, Općina Bilje, Općina Bizovac, Općina Čepin, Općina Erdut, Općina Ernestinovo, Općina Petrijevci, Općina Vladislavci i Općina Vuka."]
[2,"MIRO OPAČAK"," ","Predlažem da se u Poziv uključi mjera osiguranja komunikacijskog posrednika za gluhe osobe, kako bi mogli aktivno sudjelovati u svim fazama projekta. Konkretno:\n • Na javnim događanjima, sastancima i prezentacijama vezanim uz projekt, mora biti prisutan komunikacijski posrednik hrvatskog znakovnog jezika (HZJ).\n • Digitalni materijali (video, prezentacije, upute) trebaju biti dostupni s titlovima ili HZJ prijevodom.\n • Pisane i vizualne informacije trebaju pratiti sve aktivnosti projekta, a komunikacijski posrednik može pomagati u tumačenju i savjetovanju gluhih sudionika.\n\n\n\n\nOva mjera omogućuje aktivnu participaciju gluhih osoba, pridržava se načela univerzalnog dizajna i Konvencije UN-a o pravima osoba s invaliditetom te osigurava stvarnu dostupnost društvene i javne infrastrukture.","Nije prihvaćen","Mjere pristupačnosti za osobe s invaliditetom i promicanja jednakih mogućnosti, uključujući za gluhe osobe, već su sadržane u predmetnom Pozivu na dostavu projektnih prijedloga.\n\nU okviru projektnog prijedloga, prijavitelj je dužan osigurati pristupačnost građevina osobama s invaliditetom i smanjene pokretljivosti u skladu s Tehničkim propisom o osiguranju pristupačnosti građevina osobama s invaliditetom i smanjene pokretljivosti (NN 12/23) odnosno Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13).\n\nPrijavitelje se potiče na definiranje dodatnih aktivnosti iznad zakonske obveze, između ostalog, s ciljem promicanja jednakih mogućnosti i socijalne uključenosti. Stoga je i u objavljenom Nacrtu ključnih elemenata Poziva, u dijelu Horizontalna načela, predložen set primjera mjera/aktivnosti za promicanje pristupačnosti za osobe s invaliditetom, što obuhvaća i pristupačnost za gluhe osobe i osobe s oštećenjem sluha. Tako je primjerice navedena organizacija kulturno-zabavnih događaja prilagođenih osobama s invaliditetom npr. filmske večeri uz osiguranu pristupačnost: titlovi, tumač za znakovni jezik, primjena inkluzivnog dizajna, zatim uvođenje digitalnih rješenja putem kojih se osigurava informacijsko komunikacijska pristupačnost iznad zakonske obveze (video i audio vodiči, mobilne aplikacije, svjetlosna signalizacija) i sl. Posebice naglašavamo da je jedan od navedenih primjera aktivnosti „uključivanje osoba s invaliditetom ili udruga osoba s invaliditetom u planiranje  projekta kako bi se osigurala što bolja prilagodba prostora i programa za osobe s invaliditetom i djecu s teškoćama u razvoju, uključujući i suradnju s udrugama gluhih osoba“. Uz navedene primjere mjera/aktivnosti za promicanje horizontalnih načela, moguće je identificirati dodatne mjere/aktivnosti. \n\nAko projekt sadrži dodatne mjere/aktivnosti uz propisano poštivanje zakonskih odredbi, tada projekt aktivno promiče horizontalne politike EU, što se vrednuje u ocjenjivanju kvalitete projektnog prijedloga u kriteriju odabira 6. Promicanje jednakih mogućnosti i socijalne uključenosti."]